b'\n_START_ARTICLE_\nHidrombobomkulita\n_START_SECTION_\nCaracter\xc3\xadstiques\n_START_PARAGRAPH_\nLa hidrombobomkulita \xc3\xa9s un carbonat de f\xc3\xb3rmula qu\xc3\xadmica (Ni,Cu)Al\xe2\x82\x84((NO\xe2\x82\x83)\xe2\x82\x82,SO\xe2\x82\x84)(OH)\xe2\x82\x81\xe2\x82\x82\xc2\xb713-14H\xe2\x82\x82O. Cristal\xc2\xb7litza en el sistema monocl\xc3\xadnic. Es troba en forma de n\xc3\xb2duls pulverulents i recobriments microcristal\xc2\xb7lins; en deshidratar-se s\'exfolia en petites plaques hexagonals._NEWLINE_Segons la classificaci\xc3\xb3 de Nickel-Strunz, la hidrombobomkulita pertany a "05.N - Nitrats amb OH (etc.) i H\xe2\x82\x82O" juntament amb els seg\xc3\xbcents minerals: likasita, mbobomkulita i sve\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1979 a la cova Mbobo Mkulu, a Nelspruit (Mpumalanga, Sud-\xc3\xa0frica), on es forma per la interacci\xc3\xb3 de les solucions del sulfat de n\xc3\xadquel a la intemp\xc3\xa8rie contenint sulfurs de coure i n\xc3\xadquel amb minerals aluminosilicats i nitrats de derivats del guano de les ratapinyades. En aquest indret se\'n troba associada a altres minerals com: al\xc2\xb7lofana, calcoalumita i mbobomkulita. Tamb\xc3\xa9 ha estat descrita a la mina Jomac, a White Canyon (Utah, Estats Units), en un dip\xc3\xb2sit sediment\xc3\xa0ri d\'urani i vanadi, on es troba associada a oswaldpeetersita, cuprita, antlerita, goethita, lepidocrocita, mbobomkulita, sklodowskita i guix.'